ธอส.เตรียมฉลองครบรอบ 66 ปี จัดสินเชื่อวิมานเมฆ วงเงินรวม 27,000 ล้านบาท หวังช่วยคนไทยมีบ้านต่อเนื่อง
ธอส.เตรียมฉลองครบรอบ 66 ปี จัดสินเชื่อวิมานเมฆ วงเงินรวม 27,000 ล้านบาท หวังช่วยคนไทยมีบ้านต่อเนื่องนายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการสนับสนุนนโยบายกระตุ้นเศรษฐกิจของรัฐบาลและตอบแทนลูกค้าประชาชนในโอกาสครบรอบการดำเนินงานของธนาคารครบ 66 ปี ในวันที่ 24 กันยายน 2562 ธอส. เตรียมวงเงิน 27,000 ล้านบาท จัดทำผลิตภัณฑ์สินเชื่อวิมานเมฆ อัตราดอกเบี้ยร้อยละ 0.66 ต่อปี คงที่ 6 เดือนแรก เดือนที่ 7-20 อัตราดอกเบี้ยร้อยละ 2.66 ต่อปี เดือนที่ 21-36 อัตราดอกเบี้ยร้อยละ 3.66 ต่อปี อัตราดอกเบี้ยเฉลี่ย 3 ปีแรกร้อยละ 2.77 ต่อปี ผ่อนชำระได้นานสูงสุดถึง 40 ปี พร้อมยกเว้นค่าธรรมเนียมยื่นกู้ร้อยละ 0.1 ของวงเงินกู้ โดยแบ่งวงเงินกู้ 2 กรณี คือกรณีวงเงินกู้ไม่เกิน 2 ล้านบาท สำหรับผู้มีรายได้รวมเดือนละไม่เกิน 25,000 บาท และกรณีวงเงินกู้มากกว่า 2 ล้านบาท รายได้เกิน 25,000 บาท/เดือนสำหรับผู้ที่สนใจสามารถติดต่อยื่นคำขอกู้และทำนิติกรรมได้แล้วตั้งแต่บัดนี้ถึงวันที่ 27 ธันวาคม 2562 ติดต่อขอรับคำปรึกษากับเจ้าหน้าที่สินเชื่อ หรือสอบถามรายละเอียดเพิ่มเติมได้ที่ธนาคารอาคารสงเคราะห์ทุกสาขาทั่วประเทศ หรือศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์